**KÉRELEM**

*egyénileg kiválasztott vagy egyedileg előállított rendszámtábla engedélyezéséhez*

Alulírott ……………………………………………………… (szem.ig. sz.: …………………………

an.: ……………………...………...… szül. hely és idő:……………………………….…………….

tel.: …………………………) ………..………………………………………………. sz. alatti lakos,

**vagy**

Cég neve\*: ……………………...………...…………. Cg.…………………………….…………….

Cég képviselőjének neve: ……………………………………………………………………………..

Székhelye: ……………………………………………………… Tel.: ………………..…..………….

képviselője, ill. annak meghatalmazottja\*\*

**kérem, hogy részemre a/az ……………………………………………….…………karakterű, EGYÉNILEG kiválasztott / EGYEDILEG előállított\*\*\* rendszámtábla legyártását engedélyezni szíveskedjenek.**

Jelen kérelem benyújtásával egyidejűleg megfizetem az egyénileg kiválasztott (112.450,- Ft) vagy egyedileg előállított\*\*\* (435.000,- Ft) rendszámtábla kiadásának engedélyezéshez szükséges igazgatási szolgáltatási díját.

Kelt: ………….………., 20…..… év ………… hó ………… nap

……………………………………

Kérelmező

\* Jogi személy, jogi személyiséggel nem rendelkező szervezet vagy egyéni vállalkozó

\*\* A meghatalmazás csatolandó

\*\*\* A megfelelőt kérjük aláhúzni.

***A kérelmet átvettem:***

*dátum:* *……………………………………*

*Ügyintéző*

*PH.*

**TÁJÉKOZTATÁS**

A közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII. 28.) Korm. rendelet vonatkozó rendelkezései szerint:

**58. § (1) \* Igazgatási szolgáltatási díj megfizetése ellenében, kérelemre engedélyezhető**

a) az 53. § (2) bekezdés c) pont ca) alpontja szerinti sorozatban előállítható, de még le nem gyártott vagy legyártott, de még járműre ki nem adott rendszámtábla (a továbbiakban együtt: **egyénileg kiválasztott rendszámtábla**) kiválasztása,

b) ha közrendbe, közerkölcsbe vagy jogszabályba nem ütközik, az 53. § (2) bekezdés c) pont ca) alpontja szerinti legalább 3, legfeljebb 6 folyamatos betűjelből és legalább 1, legfeljebb 4 folyamatos számjegyből, együttesen 7 jelből álló rendszámtábla (a továbbiakban: **egyedileg előállított rendszámtábla**) legyártása és használata.

(1a) \* Az (1) bekezdésben meghatározott egyedileg előállított és egyénileg kiválasztott rendszámtábla betűjelei helyén ékezetes magánhangzók nem állhatnak, a számjegyeinek helyén nem szerepelhet kizárólag nulla számjegyekből álló érték.

(1b) \* Az 53. § (2) bekezdés b) pont ba) alpontja szerinti a sorozatban előállítható, de még le nem gyártott egyénileg kiválasztott rendszámtábla, továbbá a legalább 4, legfeljebb 5 folyamatos betűjelből és legalább 1, legfeljebb 2 folyamatos számjegyből, együttesen 6 jelből – amelyben a nulla számjegy önállóan nem alkalmazható – álló egyedileg előállított rendszámtábla 2022. július 1-jétől nem adható ki.

(2) A járműre felszerelt sorozatban előállított rendszámtábla a jármű tulajdonosának kérelmére egyénileg kiválasztott rendszámtáblának minősíthető.

**(3) \* Az egyénileg kiválasztott rendszámtábla megválasztását és az egyedileg előállított rendszámtábla legyártatását a Központi Okmányiroda, a sorozatban előállított rendszámtábla egyénileg kiválasztott rendszámtáblává történő átminősítését a közlekedési igazgatási hatóság engedélyezi.**

(4) Az egyénileg kiválasztott, vagy az egyedi rendszámtábla az engedély kiadását követően a járműre első forgalomba helyezésével, Magyarországon már forgalomba helyezett jármű esetében átrendszámozással kerül a járműre.

(5) \* Az egyénileg kiválasztott és az egyedi rendszámtáblát annak jogosítottja a közlekedési igazgatási hatóság engedélyével a tulajdonában, vagy üzemben tartásában lévő más járműre is átszerelheti.

(6) \* Ha az egyénileg kiválasztott vagy az egyedileg előállított rendszámtábla jogosítottja a rendszámtáblát más, az üzemben tartásában lévő járműre kívánja átszerelni, az eredeti járművet át kell rendszámozni, vagy átmeneti időszakra vagy véglegesen a forgalomból ki kell vonni, és az egyénileg kiválasztott vagy az egyedileg előállított rendszámtáblát a jogosított részére vissza kell adni.

(6a) \* Az egyénileg kiválasztott vagy egyedileg előállított rendszámtáblával ellátott jármű tulajdonjogában bekövetkezett változás akkor is nyilvántartásba vehető, ha a rendszámtábla jogosítottja nem gondoskodott a jármű átrendszámozásáról. Ebben az esetben a közlekedési igazgatási hatóság a tulajdonjog-változás átvezetésekor a járművet az új tulajdonos kérelmére rendszámozza át, amennyiben igazolja, hogy a rendszámtáblát annak jogosítottja magánál tartotta.

(7) Amennyiben az egyénileg kiválasztott vagy az egyedileg előállított rendszámtábla jogosítottja a jármű üzemben tartója, a rendszámtábla csak a jármű tulajdonosának írásos hozzájárulásával szerelhető fel a járműre.

(8) A rendszámtábla egyéni jellegéről annak jogosítottja lemondhat. Ebben az esetben az egyénileg kiválasztott rendszámtáblát a sorozatban előállított hatósági jelzésekre vonatkozó előírások szerint, a járműhöz hozzárendelten kell kezelni. Az egyedileg előállított rendszámtábla egyedi jellege nem szüntethető meg.

(9) \* Az egyénileg kiválasztott és az egyedileg előállított rendszámtáblák 2022. július 1-jétől az 53. § (2) bekezdés c) pont ca) alpontja szerinti állandó fajtájú rendszámtáblaként kerülnek előállításra.

(10) \* A többsoros – B, C és E típusú – egyedileg előállított rendszámtábla karaktereinek soronkénti tagolása:

a) a B és a C típus felső sorában 4 karakter, alsó sorában 3 karakter helyezkedik el,

b) az E típus felső sorában 1, középső és alsó sorában 3–3 karakter helyezkedik el.

**59. § (1) A rendszámtábla egyéni kiválasztására vagy egyedi legyártására, vagy a legyártott egyedi vagy egyéni rendszámtábla jogosítottjának személyében történő változás bejegyzésére irányuló kérelmet a közlekedési igazgatási hatóság a rendszámnyilvántartásban történő ellenőrzést követően – az igazgatási szolgáltatási díj megfizetése ellenében – engedélyezi.**

(2) A rendszámtáblának az egyénileg kiválasztott és egyedileg előállított jellegét a forgalmi engedélyben és a nyilvántartásban jelölni kell.

A közúti közlekedési igazgatási hatósági eljárások díjairól szóló 29/2004. (VI. 16.) BM rendelet 2. számú mellékletének 5. pontja alapján **az egyénileg kiválasztott rendszámtábla** kiadásának, jogosítottjának személyében történő változásának engedélyezése 112.450,- Ft, míg a 6. pont szerint **az egyedileg előállított rendszámtábla** kiadásának, jogosítottjának személyében történő változás engedélyezése 435.000,- Ft.